CELEX: 31982D0092
Language: el
Date: 1982-01-15 00:00:00
Title: 82/92/EOK: Απόφαση τής Επιτροπής τής 15ης Ιανουαρίου 1982 περί τροποποιήσεως τής αποφάσεως 80/566/EOK περί παροχής αδείας σέ ορισμένα Κράτη μέλη νά προβλέψουν παρεκκλίσεις από ορισμένες διατάξεις τής οδηγίας 77/93/EOK τού Συμβουλίου γιά τό ξύλο δρυός καταγωγής Καναδά (Τα κείμενα στην γαλλική, δανική, γερμανική, ιταλική και ολλανδική γλώσσα είναι τα μόνα αυθεντικά)

Avis juridique important

|

31982D0092

82/92/EOK: Απόφαση τής Επιτροπής τής 15ης Ιανουαρίου 1982 περί τροποποιήσεως τής αποφάσεως 80/566/EOK περί παροχής αδείας σέ ορισμένα Κράτη μέλη νά προβλέψουν παρεκκλίσεις από ορισμένες διατάξεις τής οδηγίας 77/93/EOK τού Συμβουλίου γιά τό ξύλο δρυός καταγωγής Καναδά (Τα κείμενα στην γαλλική, δανική, γερμανική, ιταλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 042 της 13/02/1982 σ. 0019 - 0020 Ισπανική ειδική έκδοση: Κεφάλαιο 03 τόμος 24 σ. 0198  Πορτογαλική ειδική έκδοση : Κεφάλαιο 03 τόμος 24 σ. 0198 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 15ης Ιανουαρίου 1982  περί τροποποιήσεως της αποφάσεως 80/566/ΕΟΚ περί παροχής αδείας σε ορισμένα Κράτη μέλη να προβλέψουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου για το ξύλο δρυός καταγωγής Καναδά  (Τα κείμενα στη γαλλική, γερμανική, δανική, ιταλική και ολλανδική γλώσσα είναι τα μόνα αυθεντικά)  (82/92/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα Κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από την οδηγία 81/7/ΕΟΚ (2), και ιδίως το άρθρο 14 παράγραφος 3,  την αίτηση που υπέβαλαν αντιστοίχως το Βασίλειο του Βελγίου, το Βασίλειο της Δανίας, η Ομοσπονδιακή Δημοκρατία της Γερμανίας, η Γαλλική Δημοκρατία, η Ιταλική Δημοκρατία, το Μεγάλο Δουκάτο του Λουξεμβούργου και το Βασίλειο των Κάτω Χωρών,  Εκτιμώντας:  ότι δυνάμει των διατάξεων της οδηγίας 77/93/ΕΟΚ το ξύλο δρυός με φλοιό καταγωγής Βορείου Αμερικής δεν δύναται κατ' αρχήν να εισαχθεί στην Κοινότητα, λόγω του κινδύνου εισαγωγής του Ceratocystis fagacearum (μάρανση της δρυός)·  ότι το άρθρο 14 παράγραφος 3 της ανωτέρω οδηγίας επιτρέπει παρεκκλίσεις από τον εν λόγω κανόνα κατά το μέτρο που είναι βέβαιο ότι δεν υφίσταται το ενδεχόμενο εξαπλώσεως επιβλαβών οργανισμών·  ότι για τα Κράτη μέλη που υπέβαλαν την αίτηση η εισαγωγή μη αποφλοιωμένης ξυλείας δρυός αποτελεί ανάγκη, λαμβανομένων υπόψη των τεχνολογικών απαιτήσεων της παραγωγής πλακάζ·  ότι, όσον αφορά τον Καναδά, η Επιτροπή διαπίστωσε, βάσει των πληροφοριών που είναι επί του παρόντος διαθέσιμες, ότι δεν υπάρχει απόδειξη για την εμφάνιση του Ceratocystis fagacearum σε οποιοδήποτε τμήμα της χώρας αυτής· ότι δεν υφίσταται άλλοι κίνδυνοι εξαπλώσεως του Ceratocystis fagacearum, αν τηρηθεί ορισμένος αριθμός ειδικών τεχνικών όρων·  ότι η Επιτροπή με την απόφαση 80/566/ΕΟΚ (3), όπως τροποποιήθηκε από την απόφαση 80/1237/ΕΟΚ (4), έχει ήδη επιτρέψει μία τέτοια παρέκκλιση για μια δεύτερη περίοδο που λήγει στις 31 Οκτωβρίου 1981·  ότι κανένα γεγονός επομένως δεν δικαιολογεί την αναθεώρησή της ·  ότι πρέπει επομένως να επιτραπεί, για μια ακόμη περίοδο, στα Κράτη μέλη που υπέβαλαν την αίτηση να προβλέψουν παρεκκλίσεις για το ξύλο δρυός καταγωγής Καναδά, υπό τους ανωτέρω ειδικούς τεχνικούς όρους, προσαρμόζοντας συγχρόνως τον κατάλογο των εγκεκριμένων λιμένων εκφορτώσεως σύμφωνα με την εξέλιξη των εγκαταστάσεων και των αναγκών τους·  ότι η εν λόγω παροχή αδείας θα παραταθεί, εκτός αν προκύψουν νέα στοιχεία, τα οποία θα δικαιολογούν την αναθεώρηση της·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η παρούσα απόφαση 80/566/ΕΟΚ τροποποιείται ως εξής:  1. Στο άρθρο 1 παράγραφος 2 υπό γ, ο κατάλογος των λιμένων εκφορτώσεως συμπληρώνεται ως εξής:  «- AArhus,  - Salerno»,  και διαγράφεται η ένδειξη: «Βενετία».  2. Στο άρθρο 2, η ημερομηνία «31 Οκτωβρίου 1981» αντικαθίσταται από την ημερομηνία «31 Οκτωβρίου 1987».  Άρθρο 2  Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, τη Γαλλική Δημοκρατία, την Ιταλική Δημοκρατία, το Μεγάλο Δουκάτο του Λουξεμβούργου και το Βασίλειο των Κάτω Χωρών.  Έγινε στις Βρυξέλλες, στις 15 Ιανουαρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 14 της 16. 1. 1981, σ. 23.  (3) ΕΕ αριθ. L 149 της 17. 6. 1980, σ. 42.  (4) ΕΕ αριθ. L 374 της 31. 12. 1980, σ. 15.